作者：王沂孙
词牌/韵律：摸鱼儿

paragraphs: 洗芳林、夜来风雨。
匆匆还送春去。
方才送得春归了，那又送君南浦。
君听取。
怕此际、春归也过吴中路。
君行到处。
便快折湖边，千条翠柳，为我系春住。
春还住。
休索吟春伴侣。
残花今已尘土。
姑苏台下烟波远，西子近来何许。
能唤否。
又恐怕、残春到了无凭据。
烦君妙语。
更为我将春，连花带柳，写入翠笺句。